Приложение № 5 към **чл. 4, ал. 1** (ДВ, бр. 67 от 2019 г., в сила от 28.08.2019 г.)

**ДО**

**ДИРЕКТОРА НА**

**РИОСВ ВАРНА**

**У В Е Д О М Л Е Н И Е**

**за инвестиционно предложение**

От: НИКОЛАЙ ДОБРЕВ АНГЕЛОВ

*(име, адрес на възложителя)*

гр. Балчик, пл. „21 септември“ № 6, БУЛСТАТ 000852544

*(седалище, булстат)*

Пощенски адрес за кореспонденция: гр. Балчик, пл. „21 септември“ № 6,

Телефон, факс и e-mail: тел. 0579/72070, факс 0579874117, e-mail: mayor@balchik.bg

Управител или изпълнителен директор на фирмата-възложител:

КМЕТ НА ОБЩИНА БАЛЧИК

Лице за контакти: Димитрин Димитров

Адрес за кореспонденция: гр. Балчик, пл. „21- септември“ № 6,

Телефон за връзка: 0895554009

**УВАЖАЕМИ ГОСПОДИН ДИРЕКТОР,**

Уведомяваме Ви, че **Община Балчик** има следното предложение:

1. **Характеристика на инвестиционното предложение:**

**,,Рехабилитация на водопровод по ул. «9-ти септември» с. Сенокос, общ. Балчик»**

С реализацията на проекта ще се изпълнят следните задачи:

• Новопроектирания основен водопровод и връзките със съществуващите улични водопроводи са предвидени от тръби ПЕВП ф160, ф110 и ф90 на 10 атм. Диаметърът на водопровода е по техническото задание, строително-технически правила и норми за осигуряване на безопасност при пожар – Наредба № Із-1971/2010 /изменение 2013г / и според „Наредба 2 за проектиране, изграждане и експлоатация на водоснабдителни системи”.

Хидравлично оразмеряване цялостно не може да се направи поради частична подмяна на къси улични водопроводи. Диаметъра на новия водопровод съответства на съществуващият водопровод.Предвидени са полиетиленови тръби висока плътност ф160, ф110 и ф90, налягане 10 атм.Оразмерителните параметри подробно са отразени по чертежи – „Оразмеряване при нормална работа“ и „Оразмеряване при пожар“. Тръбите и фитингите по новопроектираното трасе ще бъдат свързвани посредством метода челно заваряване и електродифузна заварка. Новопроектираният водопровод да е на разстояние 1.10 м от бордюр тротоар. Местоположението е отразено на ситуация.

При изготвяне на настоящата проектна разработка са спазени изискванията предвидени в строително-технически правила и норми за осигуряване на безопасност при пожар –Наредба № Із-2377/ 05.06.2010 /изменение 2013г./.Съгласно цитираните нормативи по трасето на новопроектирания водопровод се предвижда монтирането на пожарни хидранти 70/80 надземни.Разстоянието между съществуващите и новопроектираните ПХ е по малко или равно на 150м.

Разпределението на водата към сградите ще става чрез сградни водопроводни отклонения. Всички отклонения са от ПЕВП тръби PN 10, свързването им е предвидено чрез електрофитинги, допуска се механична връзка само вътре във водомерните шахти където подлежат на достъп и контрол за състоянието на връзката.СВО ще се изградят до уличната регулация, съгласно техническо задание.Предвидени са ТСК с охранителна гарнитура и чугунено гърне разположено в тротоара на 0.5 м от външния ръб на бордюра.Според Наредба №9 на МРРБ и чл.4, арматурно-водомерния възел се разполага в парцела в шахта на разстояние до 2м от дворищната регулационна линия.

За връзките със съществуващите улични водопроводи е предвидено да се монтират СК . Всички прекъснати съществуващи водопроводи да се затапят. На всички чупки са предвидени опорни блокове.Същите да се изпълнят съгласно представените приложения към записката.

Изпълнението на основният водопровод да стане чрез прокопаване. СВО да се изпълнят безизкопно.Водопровода да се изпълнява на участъци съобразно техническите възможности на изпълнителя.

Изкопа ще се извърши в земни почви.На дъното на изкопа да се изпълни пясъчна подложка или мека пръст от 10 см, върху която да се положат тръбите. Обратното засипване да се изпълни от пясък около тръбата до 0.20 м над теме тръба.Върху така положената пясъчна настилка или мека пръст да се полага сигнална детекторна лента с метални нишки която се засипва с пласт от 0.2 до 0.4 м в зависимост от техниката ,с която ще се уплътнява насипа. Останалата част от обратният насип да се прави от чакъл или трошен камък с уплътняване на пластове през 0.2м до достигане на необходимата плътност.На 0.5 м под кота терен да се положи обикновена сигнална лента за първоначално откриване при изкопни или ремонтни дейности.

**2. Местоположение - ул. „9-ти Септември“ в с. Сенокос, община Балчик.**

**3. Проектно решение**

По проектното трасе по улицата има асфалтова настилка.Същата да се възстанови за сметка на възложителя.

Достигнатата плътност на обратния насип да се доказва с протоколи от акредитирана лаборатория.Дълбочината на полагане на уличния водопровод е с покритие най-малко 1.50 м. Проектната ширина на изкопа е 80 см.

Преди започване на строителството, строителят да съгласува трасето на водопровода с всички дружества, поддържащи подземни комуникации в района. При откриване на комуникации, пречещи на изпълнението на проектната разработка, строителят да уведоми незабавно проектанта за даване на решение и извършване на съответните промени в проекта.В местата на пресичане на водопровода с други подземни проводи да се копае ръчно и да се пазят съществуващите действащи подземни комуникации като при нужда да се предприеме укрепването им.

**4. Природни ресурси, предвидени за използване по време на строителството и експлоатацията:**

През строителния период ще се използва тръби, пясък и вода.

През периода на експлоатацията основно ще се натовари почвата и геоложката основа.

**5. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води;**

Не се очакват вещества, които да са опасни при контакт с води.

**6. Очаквани общи емисии на вредни вещества във въздуха по замърсители:**

Емисии на вредни вещества в атмосферния въздух ще се образуват единствено в резултат от движението на МПС при строителството. Това няма да повлияе на общия фон.

**7. Отпадъци, които се очаква да се генерират, и предвиждания за тяхното третиране:**

С обхват и съдържание съгласно чл. 4 и 5 от Наредбата за управление на строителните отпадъци и за влагане на рециклирани строителни материали, приета с ПМС № 277 от 2012 г. (ДВ, бр. 89 от 2012 г.).

**8. Отпадъчни води (очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект /водоплътна изгребна яма и др.):**

Отпадъчните води няма да се формират. За работниците ще се поставят „сухи“ тоалетни при необходимост.

**9. Опасни химични вещества, които се очаква да бъдат налични на площадката на предприятието/съоръжението (в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях):**

Не касае обекти с висок и нисък рисков потенциал, съгласно чл. 99б ЗООС.

І. Моля да ни информирате за необходимите действия, които трябва да предприемем, по реда на глава шеста ЗООС и чл. 31 от ЗБР.

ІІ. Друга информация (не е задължително за попълване) – Няма.

Моля да бъде допуснато извършването само на ОВОС (в случаите по чл. 91, ал. 2 ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 ЗООС) поради следните основания (мотиви): Не е приложимо

Прилагам:

1. Обяснителна записка - 1 бр. на електронен и хартиен носител;
2. Схема на трасето.

0 Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

х Желая да получавам електронна кореспонденция във връзка с предоставяната услуга на посочения от мен адрес на електронна поща.

0 Желая писмото за определяне на необходимите действия да бъде получено чрез лицензиран пощенски оператор.

Дата: 05.06.2024 г. Уведомител: …………………